清江何漢英再見於空同讀歐陽先生詩感慨爲賦
作者：文天祥
朝代：宋

paragraphs: 采芝雲滿山，采檗瀑垂澗。
當年有清徽，爲寄南來雁。
雁去人已逝，歲月剨云晏。
流水失聲音，西河老憂患。
往日志士悲，窮途行子慣。
君爲梁宋遊，我復江漢宦。
十年耿相逢，千里欠一盼。
玄機寄糟粕，美疢墮芻豢。
贈子歸東方，聊薦吳興莧。